16/12/2014 | Administración LocalMunicipal
A Pobra do Caramiñal
Aprobación e regulación do uso da instalación e de videocámaras para o control, vixiancia e disciplina en materia de tráfico na xestión dos procedementos sancionadores en materia de tráfico, circulación de vehículos a motor e seguridade vial

ANUNCIO O alcalde de A Pobra do Caramiñal, con data 20 de novembro de 2014, ditou a seguinte resolución: Antecedentes de feito Visto o procedemento sancionador en materia de tráfico e seguridade vial, así como a formulación de denuncias a través de medios de captación e reprodución de imaxes. Tendo en conta as seguintes consideracións: Consideracións xurídicas Primeiro. –O artigo 76 do Real Decreto Lexislativo 339/1990, de 2 de marzo, polo que se aproba a Lei de tráfico, circulación de vehículos a motor e seguridade vial, regula a notificación das denuncias en materia de tráfico e seguridade vial nun momento posterior á formulación das mesmas, cando a autoridade teña coñecemento dos feitos a través de medios de captación e reprodución de imaxes que permitan a identificación do vehículo. Segundo. –A instalación e uso de videocámaras para o control, regulación, vixiancia e disciplina en materia de tráfico regúlase pola seguinte normativa: A disposición adicional oitava da L. O. 4/1997, de 4 de agosto, de utilización de videocámaras polas Forzas e Corpos de Seguridade do Estado en lugares públicos establece: “A instalación e uso de videocámaras e de calquera outro medio de captación e reprodución de imaxes para o control, regulación, vixilancia e disciplina de tráfico efectuarase pola autoridade encargada da regulación do tráfico, aos fins previstos no texto articulado da Lei sobre Tráfico, Circulación de Vehículos a Motor e Seguridade Vial, aprobado por Real Decreto Lexislativo 339/1990, de 2 de marzo e demais normativa específica na materia, e con suxeición ao disposto nas Leis Orgánicas 5/1992, de 29 deoutubro, de Regulación do Tratamento Automatizado dos Datos de carácter persoal e 1/1982, de 5 demaio, de Protección Civil do dereito á Honra, á Intimidade Persoal e familia e á Propia Imaxe, no marco dos principios de utilización das mesmas previstos nesta Lei.” Terceiro. –A disposición adicional única do RD 596/1999, de 16 de abril, regula o réxime aplicable as videocámaras para a vixiancia, control e disciplina do tráfico: “1. A instalación e uso de videocámaras e de calquera outro medio de captación e reprodución de imaxes para o control, regulación, vixilancia e disciplina do tráfico nas vías públicas, realizarase con suxeición ao disposto na disposición adicional oitava da Lei Orgánica 4/1997 e na presente disposición.2. Corresponderá ás Administracións Públicas con competencia para a regulación do tráfico, autorizar a instalación e o uso dos dispositivos aludidos no apartado anterior.3. No ámbito da Administración Xeral do Estado a facultade resolutoria recaerá no director xeral de Tráfico.4. A utilización de medios móbiles de captación e reprodución de imaxes, que non requirirá a resolución á que se refire o apartado anterior, adecuarase aos principios de utilización e conservación enunciados no mesmo.5. Cando os medios de captación de imaxes e sons aos que se refire esta disposición resulten complementarios doutros instrumentos destinados a medir con precisión, para os efectos de disciplina de tráfico, magnitudes tales como a velocidade de circulación dos vehículos a motor, devanditos apartados deberá cumprir os requisitos que, no seu caso, prevexan as normas metereolóxicas correspondentes.” Cuarto. –O artigo 7 do Real Decreto Lexislativo 339/1990, de 2 de marzo, polo que se aproba o texto articulado da Lei sobre Tráfico, Circulación de vehículos a motor e seguridade vial, dispón que se atribúe aos municipios, no ámbito de esta lei, as seguintes competencias: a) “A ordenación e o control do tráfico nas vías urbanas da súa titularidade, así como a súa vixilancia por medio de axentes propios, a denuncia das infraccións que se cometan nas devanditas vías e a sanción das mesmas, cando non estea expresamente atribuída a outra administración. b).” Quinto. –O artigo 21.1 da Lei 7/85, de 2 de abril, de Bases de Réxime Local, dispón que corresponden ao Alcalde as seguintes atribucións: “. s) As demais que expresamente lle atribúan as leis e aquelas que a lexislación do Estado ou das Comunidades Autónomas asignen ao municipio e non atribúan a outros órganos municipais.” Por todo o exposto, RESOLVO Primeiro. –Aprobar e regular o uso da instalación e de videocámaras para o control, vixiancia e disciplina en materia de tráfico na xestión dos procedementos sancionadores en materia de tráfico, circulación de vehículos a motor e seguridade vial, que se tramiten e resolvan no servizo da Policía Local da Pobra do Caramiñal. As videocámaras estarán situadas nas seguintes vías e/ou interseccións: – Cruce do peirao. Intersección rúa da Paz, rúa Díaz de Rábago e rúa Fernandez Varela. Segundo. –Dar publicidade ás características técnicas das cámaras a instalar: Cámara IP a cor con modo día/noite automático.3 megapíxeles de resolución Formato de vídeo MPEG-4 H.264 Sensor óptico CCD-1/3- 3.000.000 píxeles. Exploración progresiva. Auto Back Focus (ABF) AdaptativeBlackStrethch (ABS) Óptica autoiris Rango extendido de temperatura. Más de 60º C Terceiro. –O servizo responsable da seguridade da citada aplicación será a Policía Local do Concello da Pobra do Caramiñal. A utilización dos vídeos estará presidida polos principios de proporcionalidade, idoneidade e intervención mínima, non pudendo ser utilizada para a toma de imaxes de vivendas, interior de edificios ou actuacións persoais, debendo ser destruídas inmediatamente as gravacións accidentais de aquelas. Cuarto. –A instalación e explotación das cámaras foi adxudicada como contrato de servizos, á empresa Vialine Gestión, S. L., mediante contrato asinado o día 17 de setembro de 2014. O responsable da protección dos datos de carácter persoal é a adxudicataria. Quinto. –Os documentos emitidos, calquera que sexa o seu soporte, por medios electrónicos, informáticos ou telemáticos, o os que se emitan como copias orixinais almacenados por estes mesmos medios, gozarán da validez e eficacia de documento orixinal. Sexto. –Na utilización dos datos de carácter persoal garantizarase a honra e intimidade persoal e familiar dos cidadáns, de acordo co disposto na Lei Orgánica 15/1999, de 13 de decembro, de Protección de Datos de Carácter Persoal, R. D. 1720/2007, de 21 de decembro, polo que se aproba o regulamento de desenrolo da LOPD, e nas demais leis e normas de desenrolo sobre tratamento de información. Sétimo. –Os documentos utilizados nas actuacións administrativas desenroladas neste decreto almacenaranse polos medios ou en soportes electrónicos, informáticos ou telemáticos. Os medios ou soportes en que se almacenan estes documentos contarán con medidas de seguridade que garantan a integridade, autenticidade, calidade, protección e conservación dos documentos almacenados. En particular, asegurarán a identificación dos usuarios e o control dos accesos. O acceso aos documentos almacenados por medios ou soportes electrónicos, informáticos ou telemáticos rexeranse polo disposto no artigo 37 da Lei 30/1992, de 26 de novembro, de Réxime xurídico das Administracións Públicas e do procedemento administrativo común e, no seu caso, pola Lei Orgánica 15/1999, de 13 de decembro, de Protección de Datos de Carácter Persoal, así como nas súas correspondentes normas de desenrolo. Oitavo. –Proceder á publicación de esta resolución no Boletín Oficial da Provincia. A presente resolución surtirá efectos desde o día da súa adopción sen prexuízo da súa publicación no BOP. Noveno. –Dar conta ao Pleno na primeira sesión que celebre. A Pobra do Caramiñal, a 9 de novembro de 2014 O ALCALDE Ado.: Dictinio Villala Camarasan